| Los Haitisų nacionalinis parkas |
| --- |
| IUCN II kategorija (nacionalinis parkas) |
| Samama, matoma iš San Lorenzo įlankos Samama, matoma iš San Lorenzo įlankos |
| **Vieta:** | Dominikos Respublika, Didžiojo Hato provincija |
| 

Žemėlapis rodantis Los Haitisų nacionalinis parkas vietą.Los Haitisų nacionalinis parkas

  |
| **Koordinatės:** | 19°03′10″ š. pl. 69°38′10″ v. ilg.﻿ / ﻿19.05278°š. pl. 69.63611°r. ilg.﻿ / 19.05278; 69.63611Koordinatės: 19°03′10″ š. pl. 69°38′10″ v. ilg.﻿ / ﻿19.05278°š. pl. 69.63611°r. ilg.﻿ / 19.05278; 69.63611 |
| **Plotas:** | 826 km² |
| **Įkurtas:** | 1976 m. |

**Los Haitisų nacionalinis parkas** (isp. *Parque nacional Los Haitises*) – nacionalinis parkas Dominikos Respublikoje, šiaurės rytinėje šalies pakrantėje. Tai saugomi nepaliesti miškai, į kuriuos veda mažai kelių. Į parką įleidžiama mažai žmonių, bet jis po 2000 m. tapo populiarus tarp ekoturistų. *Haitis* tainų kalba reiškia kalnus, nors parko kalvos yra tik 30–40 m virš jūros lygio. Vandens erozija išgraužė daug urvų. Indėnai juos išpaišė petroglifais ir petrogramomis. Nežinoma, kokios kultūros tai padarė. Manoma, kad kai kurie raižiniai senesni už tainus.

Los Haitisų nacionalinis parkas įkurtas 1976 m. liepos 3 d. Anksčiau čia buvo miško rezervatas, vadinamas *Zona Vedada de Los Haitises*. 1996 m. nacionalinis parkas buvo išplėstas nuo 208 iki 826 km². Kadangi parko ribos dažnai keistos, dabar jos tiksliai nėra žinomos. Didžioji nacionalinio parko dalis yra Sabana de la Mar savivaldybėje Didžiojo Hato provincijoje. Likusi dalis yra Monte Platos ir Samanos provincijose. Sabana de la Mar turi lankytojų centrą.

Nepaisant miškų kirtimo, čia iškrenta 1900–2000 mm kritulių per metus. Los Haitisų nacionalinis parkas tarp pirmaujančių Dominikos Respublikos vietų, kur iškrenta daugiausiai kritulių ir pasitaiko daugiausiai lietingų dienų per metus.

Flora
-----

Parke yra dvi Holdridžo gyvybės zonos: drėgnas subtropinis miškas ir labai drėgnas subtropinis miškas. Tarp plačialapių medžių yra „muskuso medis" (*Guarea guidonia*, vietinių vadinamas *cabirma santa*), cigaro dėžių kedras (*Cedrela odorata*), tikrasis kapokmedis (*Ceiba pentandra*), Vakarų Indijos raudonmedis (*Swietenia mahagoni*, isp. *caoba*), klusija (*Clusia rosea*) ir didžialapė pajūrenė (*Coccoloba pubescens*). Parke daug orchidėjų rūšių. Čia auga daugiausiai mangrovių Karibų regione, tarp jų dominuoja raudonoji (*Rhizophora mangle*) ir baltoji mangrovė (*Laguncularia racemosa*).

Išnašos
-------

1. ↑  For photos of the rock paintings, see Lopez Belando, Adolfo, El arte rupestre en el Parque Nacional Los Haitises *Rupestreweb. Arte rupestre en América Latina*, an online journal. (ispanų k.)
2. ↑  Los Haitises page[neveikianti nuoroda] at the Web site of the Secretaría de Estado de Medio Ambiente y Recursos Naturales de la República Dominicana (Secretariat of State of Environment and Natural Resources of the Dominican Republic) (ispanų k.)
3. ↑  Grandtner, Miroslav M. 2005. *Elsevier’s dictionary of trees*. *Guarea guidonia*, p. 394 (Google Books limited preview)
4. ↑  A synonym of *G. guidonia* is *G. trichilioides*.  Archyvuota kopija 2012-06-14 iš Wayback Machine projekto.
5. ↑  International Institute of Tropical Forestry, United States Forest Service > Cupey Spanish version